**УВАЖАЕМИ РОДИТЕЛИ,**

На 14.10.2021 година се проведе заседание на Столичния общински съвет, на което се гласува изменение на Наредбата за прием на деца в общинските самостоятелни детски ясли, детски градини и в подготвителните групи в общинските училища на територията на Столична община, както следва:

* §10. „Децата, които са класирани и записани в общинските самостоятелни детски ясли следва да постъпят в срока определен в чл. 15, ал. 10 в съответната детска ясла с оглед прилагането на КРИТЕРИЙ № 5 „Дете, което посещава/е посещавало общинска самостоятелна детска ясла или частна детска ясла, регистрирана от СРЗИ на територията на Столична община най-малко 6 месеца преди записване – 1 т.“ при кандидатстване за прием в първа група.“
* §11. „При обявена извънредна епидемична обстановка, свързана с разпространението на КОВИД – 19, когато посещението в общинските самостоятелни детски ясли/СДЯ/ и общинските детски градини/ДГ/  не е преустановено, при наличие на регистрирана 14-дневна заболеваемост над 250 на 100 000 души от населението в Столична община, постъпването на децата може да бъде отложено по желание на родителя след писмено уведомяване на директора. Децата, които са приети и не са постъпили в общинските СДЯ и общинските ДГ, но за които има възможност да се грижи възрастен, могат да останат вкъщи, като отсъствията за този период са отсъствия по уважителни причини.“